Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: (1) A Honvédelemről és a Honvédségről szóló 2004. évi CV. törvény
Paragraph Index: 3247

11. KÖZÉRDEKŰ ADATOK KÖZZÉTÉTELE A Honvédelmi Minisztérium szervei által előállított adatokat, amennyiben azok a vonatkozó szabályozók előírásai alapján közérdekűnek minősülnek, 2006/94. szám hozzáférhetőségük biztosítása érdekében a Honvédelmi Minisztérium hivatalos honlapján közzé kell tenni. A közzétételről a Kommunikációs és Toborzó Főosztály gondoskodik a kijelölt adatfelelős HM szervek által biztosított adatszolgáltatás alapján. Az adatfelelős a közzétételre kötelezett, vagy közzétenni kívánt adatot a jogi szakállamtitkár útján a kabinetfőnök részére terjeszti fel engedélyezésre, miután az Informatikai és Információvédelmi Főosztály megvizsgálta az adat közérdekű voltát és közzétehetőségét. A kommunikációs és toborzó főosztályvezető a kabinetfőnök döntése alapján intézkedik az adat közzétételére. A Honvédelmi Minisztérium által előkészített törvény-, kormányrendelettervezeteket, valamint a miniszter rendeleteinek tervezetét a közigazgatási egyeztetésre bocsátással egy időben – a vonatkozó külön szabályzásnak megfelelően – közzé kell tenni. A tervezeteket és a kapcsolódó anyagokat a szakmapolitikai egyeztetést követően a Jogi Főosztály megküldi a Kommunikációs és Toborzó Főosztály részére. A tervezetek közzétételéről – a kabinetfőnök rendelkezése alapján – a Kommunikációs és Toborzó Főosztály gondoskodik. A közérdekű adatok közzétételére vonatkozó részletes szabályokat, az egyes minisztériumi szervek vonatkozó feladatait és kötelezettségeit, továbbá a közzétételi eljárás rendjét külön miniszteri utasítás tartalmazza.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes